 Sida ay noo xaqiijiyeen Shaqaale ka agdhaw Masuuliyiintan oo ka tirsan Wasaaradu,khilaafkan ka dhex curtay Wasiir Faarax Cilmi Geedoole iyo Agaasimihiisa guud Abiib Axmed Cali ayaa ka soo taagnaa in mudo ah,waxaana ay noo sheegeen in Khilaafkaasi ka bilaamay awood sheegasho dhinaca maamulka Wasaaradda ah iyo Arimo kale oo ku saabsan qaabkii loo maarayn lahaa deeqaha dhaqaale ee Wasaaradaasi soo gala, waxaana la sheegay sidoo kale in labadani masuul ay si weyn ugu kala aragti duwanaadeen qaabkii loo hirgalin lahaa dhismaha iskuul ay sii dhagax dhigtay wasiiraddii hore ee Wasaarada Waxbarashadu oo loogu talo galay in lagu tababaro Macalimiinta,waxaana la sheegay in Hirgalinta Iskuulkaasi uu si weyn uga soo horjeestay Wasiir Faarax Cilmi Geedoole islamarkaana uu soo jeediyay qorshe kale oo ku meel gaadh ah oo macalimiinta loogu sii tababarayo Xarunta Dugsiga MUCAARIF oo ka mid ah iskuulada gaar loo leeyahay. 